উসমান হত্যাকাণ্ড
উসমান ইবনে আফফান, তৃতীয় রাশিদুন খলিফা, তার গৃহে অবরুদ্ধ থাকার পর নিহত হয়েছিলেন। প্রাথমিকভাবে বিক্ষোভ করতে গিয়ে এক বিক্ষোভকারী নিহত হলে অবরোধ শুরু হয়। বিক্ষোভকারীরা বিদ্রোহীতে রূপ নেয় এবং নতুন খলিফার দাবী জানায়। উসমান তাদের এই দাবী প্রত্যাখ্যান করেন এবং ৬৫৬ খ্রিস্টাব্দের ১৭ই জুলাই (৩৫ হিজরী) তার গৃহে অগ্নিসংযোগ করা হয়। কিছু বিক্ষোভকারী তার বাড়ির পেছনের অংশে লাফিয়ে উঠতে সক্ষম হয় এবং তারা সেখানে উসমানকে কুরআন পাঠরত অবস্থায় দেখতে পায়। তারা মাথায় ও পেটে আঘাত করে হত্যা করেছিল।